鄭敬

鄭敬（），字德聚，廣東廣州府東莞縣軍籍，福建福州府福清縣人，明朝政治人物。進士出身。

生平
正统六年（1441年），舉壬戌科廣東乡试二十九名《閩省賢書》。正統七年（1442年），聯捷壬戌科進士，八年六月授南京廣東道監察御史《明英宗睿皇帝实录卷之一百五》：正統八年六月戊子，擢進士黃裳、熊璘、尹禮、劉福、白圭、魏貞、韓雍、芮釗、劉懷、曹祥、閻寬、尹鈜、劉賢、強宏為監察御史，辛浩、夏裕、潘英、聞人韺、左輔、王凱、鄭敬、呂昌、楊觀、左鼎為南京監察御史。先是都察院右都御史王文奏各道御史缺，乞會同吏部堂上官於進士內選補，庶風憲得人。 上從之。至是尚書王直等考選裳等諳曉刑名，才堪任用，故皆擢之。。不久改江西道。景泰元年（1450年）閏正月陞江西按察司僉事，丁外艱歸，服闋，四年十二月復除河南佥事，天順五年（1461年）丁母憂，七年十一月服闋補雲南佥事。成化二年（1466年）十一月升山東按察司副使漢籍電子文獻資料庫-明人傳記資料索引 ,8185：鄭敬，字德聚，東莞人。少明敏力學。正統七年進士，授南臺監察禦史，廉介自持，曹無滯牃。陞江西按察司僉事，改雲南，及去任，土酋循古習，餽以兼金異貨，峻拒不受。以山東副使致仕歸，年五十八卒，卒之日，貧無以為歛。，六年三月考察致仕，同年十二月十二日卒，年五十八清康熙二年在兹堂刻本《巽川祁先生文集·卷之十五》：中憲大夫山東按察司副使致仕鄭公墓表 古之君子出而用世也，本之以亷正之行，充之以剛直之氣，時有爲則脩其職，志不行則全其節，世降俗下公道弗明柔倿奔競習以成風而狷介剛方者恒不得直遂其志至要其終則有公論存焉。山東憲副鄭公所謂「亷正剛直而全其節者也」。公諱敬，字德聚，厥先家閩之福清，曾祖誠祖賢俱有隠德。父諱美，字用和。母陳氏。洪武初募兵於民，用和隸廣東南海衛，生四子，遂占籍于東莞。公自幼頴秀，稍長，刻苦問學，不事嬉遊。讀書易記憶然每誦必百遍，夜誦非三皷不休。肄業莞庠，聲譽出倫輩。提學僉憲安成彭公琉試其文，嘆曰：「進士中人也！」正統辛酉，以春秋領廣東鄉薦。明年登進士第。觀政都臺。癸亥，授南京廣東道監察御史。尋改江西道。介特嚴厲克振風裁。嘗徃後湖監稽民數。後湖卑濕，久居或致疾，同官多憚避者，公毅然請行。旣而同官以彈劾權要事敗，悉送京師，坐誣罔黜降，公蒞後湖免焉。三年考最，頒給勅命，封其父以己官，母與妻爲孺人。六載，政績著聞，陞江西按察司僉事。無何，以外艱去。起復，改河南按察司。時論推爲老成。有疑獄横吏必属公罔不得其情而當其罪。廵撫大臣言於朝，特賜旌異之典。辛巳，丁内艱。服闋，補雲南僉事。吏部遣憑，就其家起之。至官朞年通前九載盈秩將之京，土官循故習以兼金異貨爲贐，公叱去，一無所受。考績居最，賜誥褒崇，贈其父奉政大夫按察司僉事，母與妻皆進宜人。尋擢山東按察司副使，淸愼剛果，不渝昔時。嘗清戎属郡按部臨清，所至伸寃理滯鋤强黜貪爲輿論稱許然當道惡其率易忤巳亦多啣之。成化庚寅，朝廷下考察之令，有以的耋議公者。公忻然請老南歸。是年十二月十二日以疾終于家，春秋五十有八。……。

家族
曾祖鄭誠，祖父鄭賢，父鄭美《天一阁藏明代科举录选刊·登科录》（《正統七年进士登科录》）。

參考

Category:福清人
Category:東莞人
J
Category:正統六年辛酉科廣東鄉試舉人
Category:南京廣東道監察御史
Category:明朝江西按察司僉事
Category:明朝雲南按察司僉事
Category:明朝河南按察司僉事
Category:明朝山東按察司副使